CELEX: 62018TN0337
Language: lv
Date: 2018-06-01 00:00:00
Title: Lieta T-337/18: Prasība, kas celta 2018. gada 1. jūnijā – Laboratoire Pareva/Komisija

201807270072025332018/C 285/523372018TC28520180813LV01LVINFO_JUDICIAL20180601363721Lieta T-337/18: Prasība, kas celta 2018. gada 1. jūnijā – Laboratoire Pareva/Komisija
 ---documentbreak--- C2852018LV3610120180601LV0052361372Prasība, kas celta 2018. gada 1. jūnijā – Laboratoire Pareva/Komisija
   (Lieta T-337/18)2018/C 285/52Tiesvedības valoda – angļu
      Lietas dalībnieki
   
   
      Prasītāja: Laboratoire Pareva (Saint Martin de Crau, Francija) (pārstāvji: K. Van Maldegem un S. Englebert, advokāti)
   
      Atbildētāja: Eiropas Komisija
   
      Prasījumi
   
   
            —
         
         
            atzīt prasību par pieņemamu un pamatotu;
         
      
            —
         
         
            atcelt Eiropas Komisijas Īstenošanas lēmumu (ES) 2018/619 (
                  1
               ) (2018. gada 20. aprīlis), ar ko PHMB (1415; 4.7) neapstiprina par 1., 5. un 6. produkta veida biocīdos lietojamu esošu aktīvo vielu atbilstoši Regulai 528/2012 (
                  2
               ) (turpmāk tekstā – “apstrīdētais lēmums”); un
         
      
            —
         
         
            piespriest atbildētājai atlīdzināt šajā tiesvedībā radušos tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāja izvirza trīs pamatus.
   Prasītāja apgalvo, ka atbildētāja apstrīdēto lēmumu ir pieņēmusi, pārkāpjot Līgumu par Eiropas Savienības darbību (turpmāk tekstā – “LESD”), ES sekundāro tiesību aktus un ES tiesību principus. Tāpēc prasītāja lūdz atcelt apstrīdēto lēmumu šādu trīs iemeslu dēļ.
   
            1.
         
         
            Ar pirmo pamatu tiek apgalvots, ka ir pieļautas būtiskas procesuālas kļūdas:
            
                     —
                  
                  
                     atbildētāja neesot veikusi procesuālās darbības, kas tai bija jāveic pirms apstrīdētā lēmuma pieņemšanas. Atbildētāja ir pārkāpusi būtiskus procesuālus noteikumus, kuri ir paredzēti Komisijas Deleģētās regulas (ES) 1062/2014 (
                           3
                        ) 6. panta 7. punkta a) apakšpunktā un 6. panta 7. punkta b) apakšpunktā un kuri – ja tie būtu ievēroti – radītu atšķirīgu iznākumu.
                  
               
      
            2.
         
         
            Ar otro pamatu tiek apgalvots, ka ir pieļautas acīmredzamas kļūdas vērtējumā:
            
                     —
                  
                  
                     atbildētāja ir pieļāvusi acīmredzamu kļūdu vērtējumā, jo tā PHMB novērtējumā ir ņēmusi vērā nebūtiskus faktorus un nav piešķīrusi pienācīgu un vajadzīgu nozīmi faktoriem, kuri ir specifiski un būtiski prasītājas PHMB.
                  
               
      
            3.
         
         
            Ar trešo pamatu tiek apgalvots, ka ir pārkāpti ES tiesību pamatprincipi un tiesības uz aizstāvību:
            
                     —
                  
                  
                     atbildētāja nav nodrošinājusi to, ka prasītājai procedūras laikā tiek dota iespēja pilnīgi, lietderīgi un efektīvi sniegt komentārus.
                  
               
      (
         1
      )	Komisijas Īstenošanas lēmums (ES) 2018/619 (2018. gada 20. aprīlis), ar ko PHMB (1415; 4.7) neapstiprina par 1., 5. un 6. produkta veida biocīdos lietojamu esošu aktīvo vielu (OV 2018, L 102, 1. lpp.).
   (
         2
      )	Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV 2012, L 167, 1. lpp.).
   (
         3
      )	Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV 2014, L 294, 1. lpp.).